Դաստակերտ

Դաստակերտ, Հայաստանի Սյունիքի մարզի Սիսիանի տարածաշրջանում, Սիսիան քաղաքից մոտ 15 կմ հարավ, Դաստակերտ գետակի ափերին, ծովի մակերևույթից 1900-2000 մետր բարձրության վրա։ Հեռավորությունը Կապան մարզկենտրոնից ճանապարհով կազմում է մոտ 121 կմ։ Հանդիսանում է Հայաստանի ամենափոքր քաղաքը. 2011 թվականի մարդահամարի արդյունքներով ուներ ընդամենը 323 մշտական բնակիչ։

Դաստակյուրդ անվան տակ ընդգրկված է եղել Ցարական Ռուսաստանի Ելիզավետպոլի նահանգի Զանգեզուրի գավառում։ Խորհրդային տարիներին մասն է կազմել Հայկական ԽՍՀ Զանգեզուրի գավառի, իսկ 1930 թվականից՝ Սիսիանի շրջանի։ 1995 թվականից մտնում է Հայաստանի Սյունիքի մարզի մեջ, նույն թվականին ստացել է քաղաքի կարգավիճակ։

Բնակչությունը զբաղվում է անասնապահությամբ և մեղվաբուծությամբ։ Քաղաքից մոտ 2 կմ հյուսիս, «Վարդապետի քար» կոչված ժայռաբեկորի վրա, կա վիմագիր արձանագրություն։ Շրջակայքում են գտնվում մի շարք գյուղատեղիներ։

Բնակչություն 
Ըստ Հայաստանի 2011 թվականի մարդահամարի արդյունքների՝ Դաստակերտի մշտական բնակչությունը կազմել է 323, առկա բնակչությունը՝ 243 մարդ։ 20-րդ դարի սկզբում գյուղը բնակեցված է եղել ադրբեջանցիներով, հետագայում ապրել են խառը հայեր և ադրբեջանցիներ։ Ադրբեջանցիները լքել են գյուղը 1988-1989 թթ.։ Դաստակերտի բնակչության փոփոխությունը ժամանակի ընթացքում՝ ստորև.

Տես նաև 
 Դաստակերտի պատմության և մշակույթի անշարժ հուշարձանների ցանկ (Սյունիքի մարզ)

Ծանոթագրություններ

Արտաքին հղումներ 
Մոռացված կետ քարտեզի վրա․ Դաստակերտ

Դաստակերտ